
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 128 


20 Ιουλίου 1996 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 167 
Τροποποίηση διατάξεων του Π.Δ. 284/88 «Οργανισμός 

Υπουργείου Οικονομικών» (Α. 128) και συγκρότηση Γε¬ 
νικών Διευθύνσεων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 24 παρ. 5 του Ν. 1558/85 «Κυβέρνηση 
και Κυβερνητικά Όργανα» (Α. 137) σε συνδυασμό με τις 
διατάξεις του άρθρου 6 παρ. 6 εδ. τελευταίο του Ν. 2026/ 
1992 (Α 43) και του άρθρου 3 παρ. 7 του Ν. 2349/1995 
«Ρύθμιση θεμάτων του Ανωτάτου Συμβουλίου Επιλογής 
Προσωπικού (Α.Σ.Ε.Π.) και ειδικών θεμάτων προσωπικού 
και λειτουργίας της Δημόσιας Διοίκησης και άλλες διατά¬ 
ξεις» (Α.224). 

β. Των άρθρων 1 και 5 παρ. 10 του Ν. 2343/95 «Ανα¬ 
διοργάνωση Υπηρεσιών του Υπουργείου Οικονομικών και 
άλλες διατάξεις» (Α.211), όπως οι διατάξεις της παρ. 4, 
περ. ε' και της παρ. 5 του άρθρου 1 αυτού αντικαταστάθη- 
καν με τις διατάξεις της παρ. 2 και 3 του άρθρου 6 του Ν. 
2390/1996, «Μεταρρυθμίσεις στο αντικειμενικό σύστημα 
φορολογίας εισοδήματος και άλλες διατάξεις» (ΦΕΚ 
54Α). 

γ. Τις διατάξεις του Π.Δ. 284/88 «Οργανισμός Υπουρ¬ 
γείου Οικονομικών» (Α 128). 

δ. Του άρθρου 29Α του Ν. 1558/1985, που προστέθηκε 
με το άρθρο 27 του Ν. 2081/92 «Ρύθμιση του θεσμού των 
Επιμελητηρίων κ.λ.π.» (Α.154). 

ε. Του άρθρου 2 παρ. 3 του Ν. 2343/95 «Αναδιοργά¬ 
νωση Υπηρεσιών του Υπουργείου Οικονομικών και άλλες 
διατάξεις» (Α 211). 

στ. Του άρθρου 36 παρ. 15 του Ν. 2190/94 «Σύσταση 
ανεξάρτητης αρχής για την επιλογή προσωπικού και ρύθ¬ 
μιση θεμάτων διοίκησης» (Α 28). 

2. Την αρ. 13/6.3.1996 απόφαση του Πρωθυπουργού 
και του Υπουργού Εσωτερικών, Δημόσιας Διοίκησης και 
Αποκέντρωσης «Καθορισμός αρμοδιοτήτων του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης Γεωργίου Μωραΐτη» (ΦΕΚ 137 Β'). 

3. Το γεγονός ότι, από τις διατάξεις του παρόντος Π.Δ/ 


τος προκαλείται δαπάνη σε βάρος του Κρατικού Προϋπο¬ 
λογισμού ύψους 2.000.000 δρχ. για κάθε οικονομικό 
έτος, που θα καλύπτεται από τις πιστώσεις, που θα εγγρά- 
φονται στον προϋπολογισμό του Υπουργείου Οικονομικών 
(Ειδ. Φορέας 23/110 ΚΑΕ 0237). 

4. Την 241/1996 γνωμοδότηση του Συμβουλίου της 
Επικράτειας, με πρόταση του Υπουργού Οικονομικών και 
του Υφυπουργού Εσωτερικών, Δημόσιας Διοίκησης και 
Αποκέντρωσης, αποφασίζουμε: 

Άρθρο 1 

Σύσταση Διευθύνσεων, Αυτοτελών Γραφείων και 
υπαγωγή Τμημάτων σε Διευθύνσεις 

1. Στο Υπουργείο Οικονομικών συνιστώνται οι παρα¬ 
κάτω Διευθύνσεις και Αυτοτελή Γ ραφεία: 

α) Διεύθυνση Τελών και Ειδικών Φορολογιών, 
β) Διεύθυνση Σχεδιασμού και Συντονισμού Φορολογι¬ 
κών Ελέγχων, 
γ) Διεύθυνση Μητρώου, 
δ) Διεύθυνση Τεχνικών Υπηρεσιών, 
ε) Διεύθυνση Επιθεώρησης Υπηρειών. 
στ) Διεύθυνση Επιθεώρησης Δημοσίων Διαχειρίσεων, 
Ν.Π. και Δ.Ε.Κ.Ο. 

ζ) Διεύθυνση Προσωπικού Επιθεώρησης, 
η) Γραφείο Κοινοβουλευτικού Ελέγχου, 
θ) Γ ραφείο Διεθνών Σχέσεων. 

2. Η Διεύθυνση Τελών και Ειδικών Φορολογιών διαρ¬ 
θρώνεται στα πιο κάτω τμήματα, μεταξύ των οποίων κατα- 
νέμονται οι αρμοδιότητές της, ως ακολούθως: 

α. Τμήμα Τελών Χαρτοσήμου και Ειδικών Φορολο¬ 
γιών. 

Κατεύθυνση και παρακολούθηση της νομοθεσίας για τα 
τέλη χαρτοσήμου, τα προξενικά τέλη, τα τέλη για την διε¬ 
νέργεια τεχνικών παιγνίων, το φόρο στη συγκέντρωση κε¬ 
φαλαίων, τον ειδικό φόρο τραπεζικών εργασιών, τους φό¬ 
ρους, δικαιώματα, τέλη και εισφορές υπέρ τρίτων, καθώς 
και στο Φόρο Κύκλου Εργασιών (Φ.Κ.Ε.) και τους ειδικούς 
ή άλλους φόρους, που η παρακολούθησή τους δεν ανήκει 
στην αρμοδιότητα άλλων Διευθύνσεων. 

Επιμέλεια για την εκτύπωση κινητών επιθημάτων, προ¬ 
ξενικών ενσήμων, ενσήμων, εντύπων συναλλαγματικών 
και γραμματίων σε διαταγή, υπευθύνων δηλώσεων Ν. 
1599/1986 (ΦΕΚ 75Α), καθώς και κάθε άλλου κινητού 

επιθήματος, του οποίου η επιμέλεια εκτύπωσης δεν υπά¬ 
γεται στην αρμοδιότητα άλλης Διεύθυνσης. 

Μέριμνα για κάθε θέμα, που ανακύπτει μετά την κατάρ¬ 
γηση των Κρατικών Μονοπωλίων από συμβάσεις του Ελ¬ 
ληνικού Δημοσίου, που είχαν καταρτισθεί πριν από την κα¬ 
τάργηση αυτή τα μονοπωλιακά είδη και τακτοποίηση των 
σχετικών εκκρεμοτήτων. 

Παρακολούθηση, μελέτη και αξιοποίηση των Κανονι¬ 
σμών, Οδηγιών και λοιπών πράξεων των οργάνων της Ευ¬ 
ρωπαϊκής Ένωσης, της νομολογίας του Ευρωπαϊκού Δικα¬ 
στηρίου, αναφορικά με τις ανωτέρω φορολογίες και λήψη 
αναγκαίων μέτρων για την υλοποίηση αυτών. 

β. Τμήμα Τελών Κυκλοφορίας. 

Κατεύθυνση και παρακολούθηση της νομοθεσίας για τα 
τέλη κυκλοφορίας των οχημάτων και τις εισφορές αυτών, 
καθώς και για τα τέλη των μηχανημάτων έργων. 

Επιμέλεια για την εκτύπωση των ειδικών σημάτων τελών 
κυκλοφορίας. 

Παρακουλούθηση, μελέτη και αξιοποίηση των Κανονι¬ 
σμών, Οδηγιών και λοιπών πράξεων των οργάνων της Ευ¬ 
ρωπαϊκής Ένωσης, τη νομολογία του Ευρωπαϊκού Δικα¬ 
στηρίου, αναφορικά με τα ανωτέρω θέματα, ως και λήψη 
των αναγκαίων μέτρων για την υλοποίηση αυτών. 

3. Η Διεύθυνση Σχεδιασμού και Συντονισμού Φορολογι¬ 
κών Ελέγχων, διαρθρώνεται στα πιο κάτω Τμήματα, με¬ 
ταξύ των οποίων κατανέμονται οι αρμοδιότητές της, ως 
ακολούθως: 

α. Τμήμα Σχεδιασμού Φορολογικών Ελέγχων. 

Μέριμνα για: 

Τον καθορισμό των αρχών, των κανόνων, του τρόπου, 
των κριτηρίων, των στοιχείων και γενικά των διαδικασιών 
και επαληθεύσεων που πρέπει να ακολουθούνται κατά το 
φορολογικό έλεγχο. 

Τον καθορισμό των κανόνων επανελέγχου, καθώς και 
των προς επενέλεγχο υποθέσεων. 

Το σχεδίασμά πληροφοριακών συστημάτων ελέγχου και 
τη συντήρηση και επέκταση αυτών. 

Την ανάπτυξη ελεγκτικών προτύπων, ενιαίων ελεγκτι¬ 
κών διαδικασιών, ενιαίων ελεγκτικών τεχνικών και διαδι¬ 
κασιών σύνταξης εκθέσεων. 

Τον καθορισμό κριτηρίων επιλογής των προς έλεγχο και 
επανέλεγχο, κάθε φορά, υποθέσεων. 

Την έκδοση αποφάσεων του άρθρου 3 του Ν. 2343/95 
(ΦΕΚ 21 ΙΑ). 

β. Τμήμα Συντονισμού Φορολογικών Ελέγχων. 

Μέριμνα για: 

Την κατάρτιση ετησίων προγραμμάτων ελέγχου και την 
καθιέρωση στόχων ποσοτικής και ποιοτικής απόδοσης 
ανά ελεγκτή και ανά υπηρεσία. 

Την ανάπτυξη συστημάτων διοίκησης και ελέγχου του 
ελεγκτικού έργου. 

Την έκδοση αποφάσεων περαίωσης υποθέσεων. 

Την παροχή οδηγιών, στα αρμόδια, για τον φορολογικό 
έλεγχο και επανέλεγχο, όργανα και υπηρεσίες στα πλαίσια 
του σχεδιασμού του Α’ Τμήματος. 

Την παροχή γενικών και ατομικών λύσεων επί ερωτημά¬ 
των ελέγχου και επανελέγχου υποθέσεων. 

Τη συγκέντρωση και επεξεργασία στοιχείων αποτελε¬ 
σμάτων ελέγχων και επανελέγχων και εισήγηση για τη 
λήψη των αναγκαίων διοικητικών και νομοθετικών μέτρων. 

Την εισήγηση επί θεμάτων εκπαίδευσης των ελε¬ 
γκτών. 


γ. Τμήμα Ποινών. 

Μέριμνα για κάθε θέμα, που αφορά στη νομοθεσία για 
την ποινικοποίηση της φοροδιαφυγής, καθώς και στην 
επιβολή διοικητικών κυρώσεων, κατά τις κείμενες διατά¬ 
ξεις. 

4. Η Διεύθυνση Μητρώου διαρθρώνεται στα πιο κάτω 
Τμήματα, μεταξύ των οποίων κατανέμονται οι αρμοδιότη¬ 
τές της, ως ακολούθως: 

α. Τμήμα Στρατηγικής Μητρώου. 

Μέριμνα για την χάραξη στρατηγικής απόδοσης Αριθ¬ 
μού Φορολογικού Μητρώου (Α.Φ.Μ.) και παρακολούθη¬ 
σης της εικόνας του φορολογουμένου. 

Συνεργασία με άλλα Υπουργεία, Υπηρεσίες και Οργανι¬ 
σμούς του Δημόσιου Τομέα, για παροχή πληροφοριών φο¬ 
ρολογικού ενδιαφέροντος. 

Μέριμνα για την εκπόνηση και συντήρηση εγχειριδίων 
χρήσης των μηχανογραφικών εφαρμογών, για υποστήριξη 
των τμημάτων ή Γ ραφείων Μητρώου των Δημοσίων Οικο¬ 
νομικών Υπηρεσιών (Δ.Ο.Υ.). 

Μέριμνα, σε συνεργασία με τις επιμέρους καθ’ ύλην αρ¬ 
μόδιες Διευθύνσεις του Υπουργείου, για το σχεδίασμά των 
απαιτούμενων εντύπων, για τη λειτουργία του Μητρώου 
στις Δ.Ο.Υ. 

β. Τμήμα Διαχείρησης Μητρώου. 

Παροχή οδηγιών σε κάθε θέμα, που σχετίζεται με τις 
δηλώσεις έναρξης δραστηριότητας των νέων επιτηδευμα- 
τιών, λήξης ή μετάταξης δραστηριοτήτων σε άλλο καθε¬ 
στώς Φόρου Προστιθεμένης Αξίας (Φ.Π.Α.) και παρκο- 
λούθησης της εικόνας του φορολογουμένου. 

Παροχή οδηγιών για τη χρήση ενιαίων διαδικασιών τήρη¬ 
σης του Μητρώου. 

Εισήγηση για τη λήψη των αναγκαίων νομοθετικών και 
διοικητικών μέτρων επίλυσης τυχόν προβλημάτων καιπρο- 
σαρμογής των υφιστάμενων διαδικασιών στις ανάγκες τή¬ 
ρησης του Μητρώου. 

γ. Τμήμα Επαληθεύσεων. 

Μέριμνα για: 

Την κατεύθυνση και παρακολούθηση των ενεργειών 
των Δ.Ο.Υ. ή άλλων αρχών, για τη διενέργεια ερευνών και 
διασταυρώσεων προς επαλήθευση καταγγελιών ιδιωτών ή 
άλλων στοιχείων που περιέχονται σε γνώση του από κάθε 
πηγή. 

Την τήρηση αρχείου εκδοτών και ληπτών εικονικών και 
πλαστών τιμολογίων ή άλλων φορολογικών στοιχείων, κα¬ 
θώς και για την ενημέρωση των αρμοδίων υπηρεσιών. 

Τη διενέργεα από τις Δ.Ο.Υ. και άλλες αρχές διασταυ- 
ρωτικών επαληθεύσεων επί συναλλαγών ή περιουσιακών 
στοιχείων των φορολογούμενων. 

Τον προγραμματισμό και συντονισμό προσωρινών και 
προληπτικών έλέγχων από τις αρμόδιες υπηρεσίες και όρ¬ 
γανα, καθώς και για την παροχή σχετικών οδηγιών. 

5. Η Διεύθυνση Τεχνικών Υπηρεσιών διαρθρώνεται στα 
πιο κάτω Τμήματα, μεταξύ των οποίων κατανέμονται οι 
αρμοδιότητές της, ως ακολούθως: 

α. Τμήμα Τεχνικής Υποστήριξης και Κτηματολογίου Δη¬ 
μοσίων Κτημάτων. 

Τεχνική υποστήριξη της Διεύθυνσης Δημόσιας Περιου¬ 
σίας, σε θέματα δημοσίων και ανταλλαξίμων κτημάτων και 
απαλλοτριώσεων. 

Σύνταξη μελετών αξιοποίησης μεγάλων οικοπεδικών 
εκτάσεων του δημοσίου. 

Τοποθέτηση των δημοσίων και ανταλλαξίμων κτημάτων 
σε ενιαίο κτηματολογικό υπόβαθρο (πινακίδες). 

Τεχνική υποστήριξη των αρμοδίων Υπηρεσιών του 
Υπουργείου, σε όλα τα στάδια της διαδικασίας σύνταξης 
και υλοποίησης του Εθνικού Κτηματολογίου, με την πα¬ 
ροχή οδηγιών, τη σύνταξη προδιαγραφών και με παρεμβά¬ 
σεις τεχνικής φύσης, για την προβολή δικαιωμάτων του 
Δημοσίου, καθώς και για την εξακρίβωση, καταγραφή και 
προστασία της δημόσιας και ανταλλάξιμης περιουσίας. 

Συνδρομή, σε τεχνικής φύσης θέματα, των περιφερεια¬ 
κών υπηρεσιών του Υπουργείου, που είναι αρμόδιες για τη 
προστασία και διαχείριση των δημοσίων και ανταλλαξίμων 
κτημάτων, καθώς και απαλλοτριώσεων, στις περιπτώσεις 
που απαιτείται. 

Μέριμνα για τη δημιουργία και τήρηση αρχείου χαρτών, 
διαγραμμάτων και λοιπών τεχνικών στοιχείων σχετικών με 
τα δημόσια και ανταλλάξιμα κτήματα και τις απαλλοτριώ¬ 
σεις καθώς και τήρηση αρχείου των ανωτέρω στοιχείων σε 
μικροφίλμ. 

Εισήγηση, αρμοδίως, για τις τεχνικές προδιαγραφές και 
τον προγραμματισμό προμήθειας του αναγκαίου τεχνικού 
εξοπλισμού και για τη μηχανοργάνωση γενικά σε πανελλή¬ 
νια κλίμακα, του τομέα δημοσίων και ανταλλαξίμων κτημά¬ 
των και απαλλοτριώσεων, των κεντρικών και περιφερεια¬ 
κών Υπηρεσιών του Υπουργείου Οικονομικών, για τη δη¬ 
μιουργία τράπεζας τεχνικών δεδομένων. 

Εισήγηση για τη λήψη των αναγκαίων διοικητικών και νο¬ 
μοθετικών μέτρων, καθώς και για την επίλυση προβλημά¬ 
των, σε θέματα της αρμοδιότητας του Τμήματος. 

β) Τμήμα Τεχνικής Υποστήριξης Αιγιαλού και Παρα¬ 
λίας 

Τεχνική υποστήριξη της Διεύθυνσης Δημόσιας Περιου¬ 
σίας, σε θέματα καθορισμού και προστασίας του αιγιαλού, 
της παραλίας και του παλαιού αιγιαλού. 

Συνδρομή, σε τεχνικής φύσης θέματα, των Περιφερεια¬ 
κών Υπηρεσιών του Υπουργείου που είναι αρμόδιες για 
τον καθορισμό και την προστασία του αιγιαλού, της παρα¬ 
λίας και του παλαιού αιγιαλού, στις περιπτώσεις που απαι¬ 
τείται. 

Μέριμνα για τη δημιουργία και τήρηση αρχείου χαρτών, 
διαγραμμάτων και λοιπών τεχνικών στοιχείων, σχετικών με 
τον αιγιαλό, την παραλία και τον παλαιό αιγιαλό, καθώς και 
τήρηση αρχείου των παραπάνω στοιχείων σε μικροφίλμ. 

Εισήγηση, αρμοδίως, για τις τεχνικές προδιαγραφές και 
τον προγραμματισμό προμήθειας του αναγκαίου τεχνικού 
εξοπλισμού και για τη μηχανοργάνωση γενικά σε πανελλή¬ 
νια κλίμακα, του τομέα αιγιαλού, παραλίας και παλαιού αι- 
γιαλού, των κεντρικών και περιφερειακών Υπηρεσιών του 
Υπουργείου Οικονομικών, για τη δηημιουργία τράπεζας 
τεχνικών δεδομένων. 

Εισήγηση για τη λήψη των αναγκαίων διοικητικών και 
νομοθετικών μέτρων, καθώς και για την επίλυση προβλη¬ 
μάτων, σε θέματα της αρμοδιότητας του Τμήματος. 

γ) Τμήμα Τεχνικής Υποστήριξης Εθνικών Κληροδοτημά¬ 
των 

Τεχνική υποστήριξη της Διεύθυνσης Εθνικών Κληροδο¬ 
τημάτων, σε θέματα Εθνικών Κληροδοτημάτων, σχολα- 
ζουσών κληρονομιών και κοινωφελών περιουσιών γε¬ 
νικά. 


Εισήγηση για την εκκαθάριση αμοιβής μηχανικών, για 
παρασχεθείσες υπηρεσίες τους σε κοινωφελείς περιου¬ 
σίες και σχολάζουσες κληρονομιές, καθώς και για την 
αξιοποίηση κοινωφελών περιουσιών και σχολαζουσών 
κληρονομιών. 

Συνδρομή των Κτηματικών Υπηρεσιών του Υπουργείου, 
σε τεχνικής φύσης θέματα υποθέσεων εκκαθάρισης, διοί¬ 
κησης και διαχείρισης Εθνικών Κληροδοτημάτων, σχολα¬ 
ζουσών κληρονομιών και παραγραφόμενων, υπέρ του δη¬ 
μοσίου, τραπεζικών καταθέσεων και άλλων αξιών και 
απαιτήσεων (Α.Ν. 2039/1939 - ΦΕΚ 455Α', Β.Δ. 
18.9.1947 - ΦΕΚ 223Α, Ν.Δ. 1195/1942 - ΦΕΚ 80Α), 
στις περιπτώσεις που απαιτείται. 

Εισήγηση για τη λήψη των αναγκαίων διοικητικών και 
νομοθετικών μέτρων, καθώς και για την επίλυση προβλη¬ 
μάτων τεχνικής φύσης, για τα παραπάνω θέματα. 

Μέριμνα για τη δημιουργία μηχανογραφημένου αρχείου 
των υποθέσεων αρμοδιότητας του τμήματος. 

δ) Τμήμα Τεχνικής Υποστήριξης Αντικειμενικού Προσ¬ 
διορισμού Φορολογιτέας Αξίας Ακινήτων. 

Μέριμνα, μετά από πρόταση της Διεύθυνσης Φορολο¬ 
γίας Κεφαλαίου, για τη συλλογή και επεξεργασία στοι¬ 
χείων, τη χαρτογράφηση και τη σύνταξη φύλλων υπολογι¬ 
σμού της αξίας των ακινήτων, σύμφωνα με τις ισχύουσες 
κάθε φορά σχετικές διατάξεις, Υπουργικές αποφάσεις και 
συναφείς οδηγίες. 

Συντονισμός των κατά τόπους Επιτροπών του Ν. 1249/ 
1982, σε συνεργασία με τη Διεύθυνση Φορολογίας Κεφα¬ 
λαίου. 

Μέριμνα, μετά από πρόταση της Διεύθυνσης Φορολο¬ 
γίας Κεφαλαίου, για τη σύνταξη και εκτύπωση των σχετι¬ 
κών πινάκων και χαρτών. 

ε) Τμήμα Προγραμματισμού και Μελετών Έργων 

Συνεργασία με τις αρμόδιες Υπηρεσίες του Υπουρ¬ 
γείου, για την κατάρτιση προγράμματος στέγασης των 
Υπηρεσιών του Υπουργείου και εκπόνισης μελετών εκτέ¬ 
λεσης τεχνικών έργων αυτού. 

Συγκέντρωση, επεξεργασία και ανάλυση στοιχείων, 
προτάσεων και αιτημάτων στέγασης των υπηρεσιών του 
Υπουργείου Οικονομικών, για την εκτίμηση των άμεσων, 
βραχυχρόνιων και μακροχρόνιων γενικών και ειδικών στε- 
γαστικών αναγκών του Υπουργείου, καθώς και εκπόνηση 
σχετικών μελετών και σύνταξη τεχνικών προδιαγραφών 
στέγασης αυτών. » 

Εκπόνηση μελετών, μετά από πρόταση των αρμοδίων 
Υπηρεσιών του Υπουργείου, για την ανέγερση νέων κτι¬ 
ρίων ή την επισκευή - συντήρηση ή τη διαρρύθμιση υφι¬ 
σταμένων κτιρίων που στεγάζουν υπηρεσίες του Υπου- 
ρείου, καθώς και μελετών για τις ηλεκτρομηχανολογικές 
εγκαταστάσεις των παραπάνω κτιρίων ή μελετών για την 
εκτέλεση έργων προστασίας και διασφάλισης δημοσίων 
και ανταλλαξίμων κτημάτων ή άλλων τεχνικών έργων του 
Υπουργείου Οικονομικών. 

Μέριμνα για την ανάθεση εκπόνησης των παραπάνω με¬ 
λετών εκτέλεσης έργων και εγκαταστάσεων, σε ιδιωτικά 
γραφεία μελετών, επίβλεψη και έλεγχος αυτών, καθώς 
και μέριμνα για την έγκρισή τους, σύμφωνα με τις ισχύου- 
σες κάθε φορά σχετικές διατάξεις. 

Σύνταξη τεχνικών προδιαγραφών, αναλύσεων τιμών και 

προτύπων συμβατικών τευχών, καθώς και κατάρτιση υπο¬ 
δειγματικών σχεδίων έργων. 

Διενέργεια δημοπρασιών, για την ανάθεση εκτέλεσης 
έργων σε εργολήπτες δημοσίων έργων, σύμφωνα με τις 
ισχύουσες κάθε φορά σχετικές διατάξεις. 

Εξέταση αιτήσεων θεραπείας αναδοχών μελετητών και 
μέριμνα για την έκδοση των σχετικών αποφάσεων. 

Συνδρομή των Κτημάτων Υπηρεσιών, σε τεχνικής φύ¬ 
σης θέματα, στις περιπτώσεις που απαιτείται, καθώς και 
παρακολούθηση, κατεύθυνση, παροχή οδηγιών και συντο¬ 
νισμός αυτών, σε θέματα αρμοδιότητας του Τμήματος. 

Μελέτη και εισήγηση αρμοδίως, για τη λήψη των ανα¬ 
γκαίων διοικητικών και νομοθετικών μέτρων, καθώς και 
για την επίλυση προβλημάτων τεχνικής φύσης, για τα πα¬ 
ραπάνω θέματα. 

Εισήγηση αρμοδίως, για τις τεχνικές προδιαγραφές και 
τον προγραμματισμό προμήθειας του αναγκαίου τεχνικού 
εξοπλισμού του Τμήματος. 

Συνεργασία με ημεδαπούς και αλλοδαπούς επιστημονι¬ 
κούς οργανισμούς, φορείς και ιδρύματα, για τη μελέτη κα¬ 
τασκευής ειδικών τεχνικών έργων του Υπουργείου Οικο¬ 
νομικών και την εφαρμογή νέας τεχνολογίας. 

Μέριμνα για τη δημιουργία και τήρηση αρχείου διαγραμ¬ 
μάτων και λοιπών στοιχείων αρμοδιότητας του Τμήμα¬ 
τος. 

στ) Τμήμα κατασκευής Έργων και Συντήρησης Κτιρίων 
και Μηχανολογικού Εξοπλισμού. 

Μέριμνα, μετά από πρόταση των αρμοδίων Υπηρεσιών 
του Υπουργείου, για την κατάρτιση προγραμμάτων κατα¬ 
σκευής τεχνικών έργων του Υπουργείου Οικονομικών και 
μέριμνα για την εκτέλεση αυτών ή την ανάθεση της εκτέ¬ 
λεσής τους σε τρίτους. 

Παρακολούθηση, έλεγχος και διοίκηση της εκτέλεσης 
έργων αρμοδιότητας του Υπουργείου Οικονομικών, πε¬ 
ριοχής του Νομού Αττικής. 

Μέριμνα για την εποπτεία της εκτέλεσης αντίστοιχων 
έργων στην περιφέρεια, σε συνεργασία με τις αρμόδιες 
Κτηματικές Υπηρεσίες. 

Εξέταση αιτήσεων θεραπείας των αναδοχών κατα¬ 
σκευής έργων του Υπουργείου και μέριμνα για την έκδοση 
των σχετικών αποφάσεων. 

Μέριμνα για τη συντήρηση των κτιρίων στέγασης των 
κεντρικών και ειδικών Υπηρεσιών του Υπουργείου. 

Συγκέντρωση, επεξεργασία και ανάλυση στοιχείων, για 
την εκτίμηση των αναγκών προμήθειας, συντήρησης ή 
αντικατάστασης του αναγκαίου ηλεκτρομηχανολογικού 
εξοπλισμού των Υπηρεσιών του Υπουργείου, καθώς και 
μέριμνα για την εκπόνιση μελετών και σύνταξη γενικών ή 
ειδικών τεχνικών προδιαγραφών προμήθειας αυτού. 

Συνεργασία με τις αρμόδιες Υπηρεσίες του Υπουρ¬ 
γείου, για τον προγραμματισμό προμήθειας, συντήρησης 
ή αντικατάστασης του ηλεκτρομηχανολικού εξοπλισμού 
των υπηρεσιών του Υπουργείου. 

Μέριμνα για τη συντήρηση των μηχανημάτων και του 
ηλεκτρομηχανολογικού εξοπλισμού γενικά των Υπηρε¬ 
σιών του Υπουργείου. 

Συνδρομή των Κτηματικών Υπηρεσιών, σε τεχνικής φύ¬ 
σης θέματα, στις περιπτώσεις που απαιτείται, καθώς και 
παρακολούθηση, κατεύθυνση, παροχή οδηγιών και συντο¬ 
νισμός αυτών, σε θέματα αρμοδιότητας του Τμήματος. 


Μελέτη και εισήγηση, αρμοδίως, για τη λήψη των ανα¬ 
γκαίων διοικητικών και νομοθετικών μέτρων και για την 
επίλυση προβλημάτων, σε θέματα αρμοδιότητας του Τμή- 
ματος. 

Μέριμνα για τη δημιουργία και τήρηση αρχείου κάθε φύ¬ 
σης σχεδίων και λοιπών στοιχείων αρμοδιότητας του Τμή¬ 
ματος. 

Μέριμνα για την απρόσκοπη λειτουργία των συνεργείων 
ελέγχου επισκευής και συντήρησης των οχημάτων του 
Υπουργείου Οικονομικών (παράγραφος 20, του άρθρου 5 
του Ν. 2343/1995 - ΦΕΚ 21 ΙΑ). 

6. Η Διεύθυνση Επιθεώρησης Υπηρεσιών διαρθρώνεται 
στα πιο κάτω Τμήματα, μεταξύ των οποίων κατανέμονται 
οι αρμοδιότητές της, ως ακολούθως: 

α) Τμήμα Προγραμματισμού Επιθεωρήσεων: 

Προγραμματισμός των τακτικών και εκτάκτων Επιθεω¬ 
ρήσεων των υπηρεσιών του Υπουργείου. 

Μέριμνα για την έκδοση εντολών για τη διενέργεια επι¬ 
θεωρήσεων, διοικητικών ερευνών, ανακρίσεων και ελέγ¬ 
χου δηλώσεων περιουσιακής κατάστασης των υπαλλήλων 
του Υπουργείου Οικονομικών. 

Κατεύθυνση και παρακολούθηση του έργου των Επιθω- 
ρητών και παροχή των αναγκαίων οδηγιών προς αυτούς για 
την πληρέστερη εκπλήρωση του έργου της Επιθεώρη¬ 
σης. 

Μέριμνα για την καθιέρωση ενιαίων διαδικασιών επιθε¬ 
ώρησης, καθώς και την καθιέρωση στόχων απόδοσης των 
οικονομικών Επιθεωρήσεων. 

β) Τμήμα επεξεργασίας εκθέσεων Επιθεωρήσεων: 

Επεξεργασία των εκθέσεων τακτικών και έκτακτων Επι¬ 
θεωρήσεων και εισήγηση για τη λήψη των αναγκαίων μέ¬ 
τρων. 

Γνωστοποίηση στις αρμόδιες Υπηρεσίες των πορισμά¬ 
των των επιθεωρησιακών ελέγχων, διατύπωση παρατηρή¬ 
σεων επ’ αυτών και παρακολούθηση των λαμβανομένων 
μέτρων. 

Παρακολούθηση του έργου των Υπηρεσιών του Υπουρ¬ 
γείου, με τη συγκέντρωση, μελέτη και επεξεργασία των 
σχετικών στοιχείων και εισήγηση για τη λήψη των ανα¬ 
γκαίων νομοθετικών και διοικητικών μέτρων. 

Τήρηση αρχείου εκθέσεων Επιθεωρητών και κάθε άλ¬ 
λου στοιχείου που είναι απαραίτητο για την παρακολού¬ 
θηση του επιθεωρησιακού έργου. 

Μελέτη και επεξεργασία των πορισματικών εκθέσεων 
σε διενεργούμενες διοικητικές έρευνες και ανακρίσεις για 
καταγγελόμενα ή διαπιστούμενα αδικήματα, πράξεις ή 
παραλείψεις υπαλλήλων των υπηρεσιών του Υπουργείου, 
διαβίβαση αυτών στις αρμόδιες Διευθύνσεις και τήρηση 
στοιχείων σχετικά με την πορεία της πειθαρχικής ή ποινι¬ 
κής δίωξης των υπαλλήλων. 

Επεξεργασία των εκθέσεων ελέγχου των δηλώσεων πε¬ 
ριουσιακής κατάστασης των υπαλλήλων και εισήγηση για 
τη λήψη των αναγκαίων μέτρων. 

Μέριμνα για την αποκατάσταση της ζημίας του δημο¬ 
σίου από πράξεις ή παραλείψεις των οργάνων του. 

7. Η Διεύθυνση Επιθεώρησης Δημοσίων Διαχειρίσεων, 
Νομικών Προσώπων και Δημοσίων Επιχειρήσεων και Ορ¬ 
γανισμών (Δ.Ε.Κ.Ο.) διαρθρώνεται στα πιο κάτω Τμήματα, 
μεταξύ των οποίων κατνανέμονται οι αρμοδιότητές της, 
ως ακολούθως: 

α) Τμήμα Επιθεώρησης Δημοσίων Διαχειρίσεων και 
Ν.Π.Δ.Δ.: 

Κατεύθυνση και παρακολούθηση του έργου των Επιθε¬ 
ωρήσεων, ως προς τον έλεγχο και την επιθεώρηση των 
δημοσίων διαχειρίσεων και των Ν.Π.Δ.Δ. 

Μέριμνα για την έκδοση διαταγών διενέργειας επιθεω¬ 
ρήσεων στις παραπάνω διαχειρίσεις και πρόσωπα. 

Παροχή οδηγιών προς τις Επιθεωρήσεις και τους Επιθε¬ 
ωρητές, για την πληρέστερη εκπλήρωση του έργου της 
Επιθεώρησης. 

Μελέτη και επεξεργασία των εκθέσεων των Επιθεωρη¬ 
τών και εισήγηση προς λήψη των αναγκαίων διοικητικών 
και νομοθετικών μέτρων. 

Επεξεργασία των εκθέσεων των Ορκωτών Ελεγκτών για 
τα Ν.Π.Δ.Δ., στα οποία ασκείται έλεγχος από το Σώμα Ορ¬ 
κωτών Ελεγκτών, προκειμένου να λαμβάνονται τα ανα¬ 
γκαία μέτρα. 

Κοινοποίηση των υποβαλλομένων εκθέσεων επιθεωρη- 
σιακών ελέγχων ή αποσπασμάτων αυτών στις κατά περί¬ 
πτωση αρμόδιες υπηρεσιακές μονάδες και διατύπωση πα¬ 
ρατηρήσεων επ' αυτών, για τη λήψη των αναγκαίων μέ¬ 
τρων. 

Εισήγηση για τη λήψη νομοθετικών ή διοικητικών μέ¬ 
τρων προς το σκοπό βελτίωσης του διαχειριστικού εν γέ- 
νει συστήματος των Ν.Π.Δ.Δ. 

Τήρηση αρχείου εκθέσεων Επιθεωρητών και άλλων 
στοιχείων που είναι αναγκαία για την παρακολούθηση του 
επιθεωρησιακού έργου. 

Μέριμνα για τον προγραμματισμό των επιθεωρησιακών 
ελέγχων. 

β) Τμήμα Επιθεώρησης Ν.Π.Ι.Δ. και Δ.Ε.Κ.Ο. 

Οι αντίστοιχες αρμοδιότητες του α' Τμήματος, σε ότι 
αφορά την Επιθεώρηση των Ν.Π.Ι.Δ. και των Δ.Ε.Κ.Ο. 

8. Η Διεύθυνση Προσωπικού Επιθεώρησης, διαρθρώνε¬ 
ται στα πιο κάτω Τμήματα μεταξύ των οποίων κατανέμο- 
νται οι αρμοδιότητές της ως ακολούθως: 

α) Τμήμα Υπηρεσιακής Κατάστασης: 

Χειρισμός όλων των θεμάτων υπηρεσιακής κατάστασης 
των Οικονομικών Επιθεωρητών και τήρηση των απαραιτή¬ 
των στοιχείων για την παρακολούθηση της ποιοτικής και 
ποσοτικής απόδοσης αυτών. 

Παροχή στοιχείων στις Υγειονομικές Επιτροπές, καθώς 
και απόψεων στα Διοικητικά Δικαστήρια επί αιτήσεων 
ακυρώσεως ή ανακλήσεως διοικητικών πράξεων αρμοδιό¬ 
τητας της Διεύθυνσης. 

Πρόβλεψη της αριθμητικής εξέλιξης του προσωπικού 
και διαχείριση του ανθρώπινου δυναμικού. 

Μέριμνα για την στελέχωση των Υπηρεσιών των Οικο¬ 
νομικών Επιθεωρήσεων με το αναγκαίο προσωπικό. 

Μέριμνα για τη λειτουργία και τη γραμματειακή υποστή¬ 
ριξη του οικείου Υπηρεσιακού Συμβουλίου. 

Χειρισμός όλων των θεμάτων πειθαρχικής διαδικασίας 
για τους Οικονομικούς Επιθεωρητές. 

Αποστολή των δηλώσεων περιουσιακής κατάστασης 
των Οικονομικών Επιθεωρητών στο αρμόδιο όργανο για 
τον έλεγχο αυτών. 

Σύνταξη πινάκων μεταθετέων επιθεωρητών. 

Συνεργασία με αρμόδιες Διευθύνσεις και τη Σχολή Επι¬ 
μόρφωσης Υπαλλήλων του Υπουργείου Οικονομικών και 
εισήγηση για την εκτέλεση προγραμμάτων επιμόρφωσης 


και εκπαίδευσης των Οικονομικών Επιθεωρητών και πα¬ 
ρακολούθηση αυτής. 

Μέριμνα για τη χορήγηση στους Οικονομικούς Επιθεω¬ 
ρητές άδειας ασκήσεως ιδιωτικού έργου με αμοιβή. 

Έκδοση πράξεων χορήγησης μισθολογικών κλιμακίων, 
επιδομάτων χρόνου υπηρεσίας και λοιπών επιδομάτων 
των Οικονομικών Επιθεωρητών. 

β) Τμήμα Γραμματείας: 

Διαμόρφωση προτάσεων προς τις αρμόδιες Διευθύν¬ 
σεις, για την κατάρτιση προϋπολογισμού δαπανών μισθο¬ 
δοσίας των Επιθεωρητών, καθώς και των λειτουργικών 
δαπανών των Επιθεωρήσεων, όπου απαιτείται. 

Εκτίμηση των αναγκών για την προμήθεια επίπλων και 
σκευών, μηχανολογικού εξοπλισμού, για την επισκευή και 
» συντήρηση αυτών, την προμήθεια εντύπων και βιβλίων και 
πάσης φύσεως αναλωσίμων υλικών και υποβολή σχετικών 
αιτημάτων στην αρμόδια Διεύθυνση Οικονομικού. 

Μέριμνα για την έγκριση υπερωριακής απασχόλησης 
των Οικονομικών Επιθεωρητών και του υπηρετούντος 
προσωπικού άλλων κλάδων, καθώς και απασχόλησής του 
κατά τις αργίες και λοιπές εξαιρέσιμες ημέρες. 

Κατάρτιση και ενημέρωση Επετηρίδας. 

Τήρηση και ενημέρωση του μητρώου και του δυναμολο- 
γίου προσωπικού των Οικονομικών Επιθεωρήσεων. 

Κατάρτιση, τήρηση και ενημέρωση των προσωπικών μη¬ 
τρώων των Επιθεωρητών. 

Μέριμνα για την έκδοση αποφάσεων μετακίνησης των 
Οικονομικών Επιθεωρητών, εκτός έδρας στο εσωτερικό 
και αποστολής του στο εξωτερικό. 

Χειρισμός θεμάτων χορήγησης πάσης φύσεως αδειών 
και γενικά όλων των λοιπών θεμάτων των Επιθεωρητών, 
που δεν ανήκουν στην αρμοδιότητα του Α' Τμήματος. 

Έκδοση πιστοποιητικών και βεβαιώσεων υπηρεσιακής 
κατάστασης των Επιθεωρητών. 

Προέλεγχος και διαβίβαση στην Υπηρεσία Συντάξεων 
των δικαιολογητικών συνταξιοδότησης των Επιθεωρη¬ 
τών. 

Μέριμνα για την έκδοση, ετήσια θεώρηση και τη συ¬ 
μπλήρωση μεταβολών στα ατομικά βιβλιάρια νοσηλείας 
των Επιθεωρητών και του προσωπικού που υπηρετεί στις 
Επιθεωρήσεις. 

Παραπομπή του προσωπικού για εξέταση στις Υγειονο¬ 
μικές Επιτροπές. 

Παρακολούθηση της δημοσίευσης στην Εφημερίδα της 
Κυβερνήσεως των Νόμων, Π.Δ/των και Υπουργικών απο¬ 
φάσεων. 

Μέριμνα για τον εφοδιασμό της Οικονομικής Επιθεώρη¬ 
σης με Φύλλα της Εφημερίδας της Κυβερνήσεως. 

Μέριμνα για την ασφάλεια του υλικού και των κτιρίων 
στέγασης των υπηρεσιών Οικονομικής Επιθεώρησης. 

Βεβαίωση της ακρίβειας αντιγράφων και φωτοαντιγρά¬ 
φων οποιωνδήποτε εγγράφων, καθώς και του γνησίου της 
υπογραφής των πολιτών και του προσωπικού της Οικονο¬ 
μικής Επιθεώρησης. 

9. Το Γραφείο Κοινοβουλευτικού Ελέγχου είναι αρμόδιο 
για το συντονισμό των ενεργειών των Διευθύνσεων του 
Υπουργείου για την έγκαιρη απάντηση σε αναφορές και 
ερωτήσεις, που κατατίθενται στη Βουλή των Ελλήνων, σε 
θέματα αρμοδιότητας του Υπουργείου Οικονομικών. 

10. Το Γραφείο Διεθνών Σχέσεων είναι αρμόδιο για το 

συντονισμό ενεργειών των Διευθύνσεων του Υπουργείου 
σε θέματα διεθνών σχέσεων. 

11. Το Τμήμα Φορολογικών θεμάτων της Διεύθυνσης 
Διεθνών Σχέσεων που προβλέπεται από τις διατάξεις του 
άρθρου 10 του Π.Δ. 284/88, οι οποίες καταργούνται με το 
παρόν διάταγμα, υπάγεται στη Διεύθυνση Φορολογίας Ει¬ 
σοδήματος ως δ’ τμήμα με τον τίτλο «Τμήμα Αποφυγής Δι¬ 
πλής Φορολογίας» και ασκεί τις αρμοδιότητες της μέρ- 
μνας για τη σύναψη συμβάσεων αποφυγής διπλής φορο¬ 
λογίας και εποπτείας και παροχής οδηγιών εφαρμογής αυ¬ 
τών. 

12. Το Τμήμα Κωδικοποίησης Τελωνειακής Νομοθε¬ 
σίας της Διεύθυνσης Νομοθετικού Συντονισμού και Κωδι¬ 
κοποιήσεων, που προβλέπεται από τις διατάξεις του άρ¬ 
θρου 9 του Π.Δ. 284/1988, όπως τροποποιήθηκε με τις 
διατάξεις του άρθρου 5 του Π.Δ. 511/1989, οι οποίες κα- 
ταργούνται με το παρόν διάταγμα, υπάγεται οτη Διεύ¬ 
θυνση Προσωπικού Τελωνείων ως δ' τμήμα, με τις ίδιες 
αρμοδιότητες και τίτλο. 

Αρθρο 2 

Συγκρότηση Γενικών Διευθύνσεων 

Οι Γενικές Διευθύνσεις της παρ. 4, πλην της υπό στοι¬ 
χείο ε', του άρθρου 1 του Ν. 2343/95 και της παρ. 2 του 
άρθρου 6 του Ν. 2390/1996 (ΦΕΚ Α' 54) συγκροτούνται 
από τις εξής Διευθύνσεις και Υπηρεσίες, όπως αυτές ορί¬ 
ζονται από τις διατάξεις του Π.Δ. 284/88, όπως ισχύει και 
του παρόντος: 

1. Γενική Διεύθυνση Φορολογίας: 

α) Διεύθυνση Φορολογίας Εισοδήματος 
β) Διεύθυνση Φορολογίας Κεφαλαίου 
γ) Διεύθυνση Φόρου Προστιθέμενης Αξίας (Φ.Π.Α.) 
δ) Διεύθυνση Κώδικα Βιβλίων και Στοιχείων (Κ.Β.Σ.) 
ε) Διεύθυνση Τελών και Ειδικών Φορολογιών 
στ) Διεύθυνση Είσπραξης Δημοσίων Εσόδων 
ζ) Διεύθυνση Κρατικών Λαχείων 

2. Γενική Διεύθυνση Φορολογικών Ελέγχων: 

α) Διεύθυνση Σχεδιασμού και Συντονισμού Φορολογι¬ 
κών Ελέγχων 
β) Διεύθυνση Μητρώου 

γ) Γ ραφείο Ελέγχου Λογιστικών Πληροφοριακών Συστη¬ 
μάτων Επιχειρήσεων (παρ. 8 άρθρ. 5 Ν. 2343/95) 
δ) Ελεγκτικά Κέντρα (παρ. 1 του άρθρ. 3 Ν. 2343/95) 

3. Γενική Διεύθυνση Δημόσιας Περιουσίας και Εθνικών 
Κληροδοτημάτων: 

α) Διεύθυνση Δημόσιας Περιουσίας 
β) Διεύθυνση Εθνικών Κληροδοτημάτων 
γ) Διεύθυνση Τεχνικών Υπηρεσιών 

4. Γενική Διεύθυνση Τελωνείων και Ειδικών Φόρων Κα¬ 
τανάλωσης: 

α) Διεύθυνση Προσωπικού Τελωνείων 
β) Διεύθυνση Δασμολογική 

γ) Διεύθυνση Τελωνειακών Οικονομικών Συστημάτων 
δ) Διεύθυνση Τελωνειακών Διαδικασιών 
ε) Διεύθυνση Ελέγχου Τελωνείων 
στ) Διεύθυνση Ειδικών Φόρων Κατανάλωσης 

5. Γενική Διεύθυνση Μισθών και Συντάξεων: 
α) Διεύθυνση Μισθολογίου 

β) Διεύθυνση Κανονισμού Πολιτικών Συντάξεων 
γ) Διεύθυνση Κανονισμού Συντάξεων Υπαλλήλων ΝΠΔΔ 
και Ειδικών Κατηγοριών 


δ) Διεύθυνση Κανονισμού Στρατιωτικών και Πολεμικών 
Συντάξεων 

ε) Διεύθυνση Ελέγχου και Εντολής Πληρωμής Πολιτι¬ 
κών και Προσωπικών Συντάξεων 
στ) Διεύθυνση Ελέγχου και Εντολής Πληρωμής Στρατι¬ 
ωτικών και Πολεμικών Συντάξεων 
ζ) Διεύθυνση Συνταξιοδοτικής Νομοπαρασκευαστικής 
Εργασίας, Ενστάσεων και Προσφυγών 
η) Τμήμα Διεκπεραίωσης, Αρχείου και Πληροφόρησης 
Πολιτών 

6. Γενική Διεύθυνση Διοικητικής Υποστήριξης: 
α) Διεύθυνση Διοικητικού 

β) Διεύθυνση Προσωπικού Δ.Ο.Υ. 
γ) Διεύθυνση Οικονομικού 
δ) Διεύθυνση Οργάνωσης 

ε) Υπηρεσία Εκτύπωσης Εντύπων και Αξιών του Δημο¬ 
σίου (ΥΕΕΑΔ) 

στ) Υπηρεσία Διαχείρισης Εντύπων και Αξιών του Δημο¬ 
σίου (ΥΔΕΑΔ) 

7. Γενική Διεύθυνση Οικονομικής Επιθεώρησης: 
α) Διεύθυνση Επιθεώρησης Υπηρεσιών 

β) Διεύθυνση Επιθεώρησης Δημοσίων Επιχειρήσεων, 
Νομικών Προσώπων και Δημοσίων Επιχειρήσεων και Ορ¬ 
γανισμών (Δ.Ε.Κ.Ο.) 

γ) Διεύθυνση Προσωπικού Επιθεώρησης 
δ) Οικονομικές Επιθεωρήσεις (άρθρ. 2 Ν. 2343/95). 

Άρθρο 3 
Προϊστάμενοι 

1. Των Γενικών Διευθύνσεων Φορολογίας, Φορολογι¬ 
κών Ελέγχων και Διοικητικής Υποστήριξης προΐστανται 
υπάλληλοι κατηγορίας ΠΕ του κλάδου Εφοριακών. 

2. Της Γενικής Διεύθυνσης Δημόσιας Περιουσίας και 
Εθνικών Κληροδοτημάτων προΐσταται υπάλληλος κατηγο¬ 
ρίας ΠΕ του κλάδου Εφοριακών ή Μηχανικών. 

3. Της Γενικής Διεύθυνσης Τελωνείων και Ειδικών Φό¬ 
ρων Κατανάλωσης προΐσταται υπάλληλος κατηγορίας ΠΕ 
του κλάδου Τελωνειακών. 

4. Της Γενικής Διεύθυνσης Μισθών και Συντάξεων προΐ- 
σταται υπάλληλος κατηγορίας ΠΕ, του κλάδου Δημοσιο¬ 
νομικών. 

5. Της Γενικής Διεύθυνσης Οικονομικής Επιθεώρησης 
προΐσταται υπάλληλος κατηγορίας ΠΕ του κλάδου Οικο¬ 
νομικών Επιθεωρητών και, κατά την πρώτη εφαρμογή του 
παρόντος, των κλάδων, Εφοριακών ή Τελωνειακών ή Δη¬ 
μοσιονομικών, εφόσον δεν έχει γίνει η κατά τις διατάξεις 
της παραγρ. 12 του άρθρου 2 του Ν. 2343/1995 επιλογή 
των Οικονομικών Επιθεωρητών. 

6. Των Διευθύνσεων Τελών και Ειδικών Φορολογιών, 
Σχεδιασμού και Συντονισμού Φορολογικών Ελέγχων και 
των τμημάτων τους, προΐστανται υπάλληλοι κατηγορίας 
ΠΕ του κλάδου Εφοριακών. 

7. Της Διεύθυνσης Μητρώου και των Τμημάτων αυτής, 
πλην του Τμήματος Στρατηγικής Μητρώου, προΐστανται 
υπάλληλοι κατηγορίας ΠΕ του κλάδου Εφοριακών. 

8. Του Τμήματος Στρατηγικής Μητρώου της Διεύθυν¬ 
σης Μητρώου και του Γ ραφείου Ελέγχου Λογιστικών Πλη¬ 
ροφοριακών Συστημάτων Επιχειρήσεων προΐσταται υπάλ¬ 
ληλος κατηγορίας ΠΕ του κλάδου Εφοριακών ή Πληροφο¬ 
ρικής. 

9. Της Διεύθυνσης Τεχνικών Υπηρεσιών προΐσταται 
υπάλληλος κατηγορίας ΠΕ του κλάδου Μηχανικών, ειδικό¬ 
τητας Αρχιτεκτόνων ή Πολιτικών Μηχανικών ή Αγρονόμων 
- Τοπογράφων. 

10. Των Τμημάτων Τεχνικής Υποστήριξης και Κτηματο¬ 
λογίου Δημοσίων Κτημάτων και Τεχνικής Υποστήριξης Αι- 
γιαλού και Παραλίας προΐστανται υπάλληλοι κατηγορίας 
ΠΕ του κλάδου Μηχανικών, ειδικότητας Αγρονόμων - Το¬ 
πογράφων. 

11. Των Τμημάτων Τεχνικής Υποστήριξης Εθνικών Κλη¬ 
ροδοτημάτων και Τεχνικής Υποστήριξης Αντικειμενικού 
Προσδιορισμού Φορολογητέας Αξίας Ακινήτων, προΐστα- 
νται υπάλληλοι κατηγορίας ΠΕ του κλάδου Μηχανικών, ει¬ 
δικότητας Αρχιτέκτονα ή Πολιτικού Μηχανικού ή Αγρονό¬ 
μου - Τοπογράφου. 

12. Των Τμημάτων Προγραμματισμού και Μελετών Έρ¬ 
γων και Κατασκευών Έργων - Συντήρησης Κτιρίων και 
Μηχανολογικού Εξοπλισμού, προΐστανται υπάλληλοι κα¬ 
τηγορίας ΠΕ του κλάδου Μηχανικών, ειδικότητας Αρχιτέ¬ 
κτονα ή Πολιτικού Μηχανικού ή Μηχανολόγου ή Ηλεκτρο¬ 
λόγου ή Ηλεκτρονικού. 

13. Των Αυτοτελών Γραφείων Κοινοβουλευτικού Ελέγ¬ 
χου και Διεθνών Σχέσεων προΐστανται υπάλληλοι κατηγο¬ 
ρίας ΠΕ του κλάδου Εφοριακών ή Τελωνειακών ή Δημο¬ 
σιονομικών ή Χημικών. 

14. Του Τμήματος Αποφυγής Διπλής Φορολογίας, της 
Διεύθυνσης Φορολογίας Εισοδήματος, προΐσταται υπάλ¬ 
ληλος ΠΕ κατηγορίας του κλάδου Εφοριακών. 

Άρθρο 4 

Μεταβατικές και Τελικές διατάξεις 

1. Μέχρι την έκδοση και εφαρμογή του Π.Δ/τος της 
παρ. 5 του άρθρου 4 του Ν.2343/95 οι παρακάτω υπηρε¬ 
σίες υπάγονται στις εξής Γ ενικές Διευθύνσεις: 

α) Στη Γ ενική Διεύθυνση Φορολογικών Ελέγχων, η Υπη¬ 
ρεσία Ελέγχου Διακίνησης Αγαθών (ΥΠΕΔΑ) και τα Πα- 
ραρτήματά της. 

β) Στη Γ ενική Διεύθυνση Τελωνείων και Ειδικών Φόρων 
Κατανάλωσης, οι Ειδικές Υπηρεσίες Τελωνειακών Ερευ¬ 
νών (ΕΥΤΕ) και τα Παραρτήματά τους, καθώς και οι Διευ¬ 
θύνσεις Παρακολούθησης και Ελέγχου Αυτοκινήτων (ΔΙ- 
ΠΕΑ). 

2. Μέχρι την έκδοση και εφαρμογή του Π.Δ/τος της 
παρ. 3 του άρθρου 2 του Ν. 2343/95 οι υφιστάμενες υπη¬ 
ρεσίες Επιθεώρησης υπάγονται στη Γ ενική Διεύθυνση Οι¬ 
κονομικής Επιθεώρησης. Κατά το ίδιο ανωτέρω διάστημα 
Προϊστάμενοι των Διευθύνσεων και Τμημάτων των παρ. 6, 
7 και 8 του άρθρου 1 του παρόντος ορίζονται υπάλληλοι 
κατηγορίας ΠΕ, όλων των κλάδων προσωπικού του 
Υπουργείου Οικονομικών. 

3. Οι Διευθύνσεις Ελέγχου Τελωνειακών Αρχών 
(ΔΙΕΤΑ), οι Διευθύνσεις Τελωνείων Αττικής και Θεσσαλο¬ 
νίκης και οι Τελωνειακός Περιφέρειες υπάγονται στη Γε¬ 
νική Διεύθυνση Τελωνείων και Ειδικών Φόρων Κατανάλω¬ 
σης. 

4. Από την έναρξη ισχύος του παρόντος παύει η λει¬ 
τουργία των παρακάτω Διευθύνσεων και Τμημάτων: 


α) Διεύθυνσης Νομοθετικού Συντονισμού και Κωδικο¬ 
ποιήσεων του άρθρου 9 του Π.Δ. 284/88 (ΦΕΚ Α 128), 
όπως ισχύει, της οποίας οι αρμοδιότητες μεταφέρονται 
στις καθ’ ύλην αρμόδιες Διευθύνσεις και Υπηρεσίες του 
Υπουργείου, πλην του συντονισμού των ενεργειών για την 
έγκαιρη ενημέρωση της Βουλής, αρμοδιότητα που ανατί¬ 
θεται στο Αυτοτελές Γραφείο Κοινοβουλευτικού Ελέγ¬ 
χου, που συστήνεται με το παρόν Διάταγμα και του Τμήμα- 
τος Κωδικοποίησης Τελωνειακής Νομοθεσίας που υπάγε¬ 
ται με το παρόν στη Διεύθυνση Προσωπικού Τελω¬ 
νείων. 

β) Διεύθυνσης Διεθνών Σχέσεων του άρθρου 10, όπως 
ισχύει μετά την τροποποίησή του με το άρθρο 6 του Π.Δ. 
79/90 (ΦΕΚ 37Α) του Π.Δ. 284/88 (ΦΕΚ 128Α), της 
οποίας οι αρμοδιότητες μεταφέρονται στις καθ' ύλην αρ¬ 
μόδιες Διευθύνσεις. 

γ) Διεύθυνσης Ελέγχων του άρθρου 11 του Π.Δ. 284/ 
88, όπως ισχύει μετά την τροποποίησή του με το Π.Δ. 89/ 
1991 (Α 39). 

δ) Τμήματος Λοιπών Φορολογιών της Διεύθυνσης 
Φ.Π.Α. και Ειδικών Φορολογιών, του άρθρου 16 του Π.Δ. 
284/88. 

ε) Τμήματος Στέγασης και Συντήρησης Εξοπλισμού της 
Διεύθυνσης Οικονομικού, του άρθρου 7 του Π.Δ. 284/88, 
του οποίου οι αρμοδιότητες μεταφέρονται στη Διεύθυνση 
Τεχνικών Υπηρεσιών που συστήνεται με το παρόν, πλην 
των αρμοδιοτήτων της μέριμνας για κίνηση των οχημάτων 
και τη φύλαξη και καθαριότητα των καταστημάτων του 
Υπουργείου, που μεταφέρονται, κατά περίπτωση, στα 
Τμήματα Γραμματείας της Διεύθυνσης Διοικητικού, Προ¬ 
μηθειών και Στέγασης Υπηρεσιών της Διεύθυνσης Οικο¬ 
νομικού Γ.Λ.Κ. και Οικονομικής Υποστήριξης της Διεύ¬ 
θυνσης Προσωπικού και Τεχνικής Υποστήριξης του Γ.Χ.Κ. 

5. Κάθε άλλη διάταξη αντίθετη με το παρόν καταργεί- 
ται. 

Η ισχύς του παρόντος αρχίζει ένα μήνα μετά τη δημο¬ 
σίευσή του στην Εφημερίδα της Κυβερνήσεως. Από την 
ίδια ημερομηνία, με την επιφύλαξη των δύο πρώτων εδα¬ 
φίων της παρ. 14 του άρθρου 2 του Ν. 2343/95, αρχίζει η 
έναρξη λειτουργίας των Γ ενικών Διευθύνσεων της παρ. 4 
του άρθρου 1 του Ν. 2343/1995 και λήγει η θητεία των 
υπηρετούντων στις θέσεις Προϊσταμένων των καταργου- 
μένων με τις διατάξεις της παρ. 5 του ίδιου άρθρου, Γενι¬ 
κών Διευθύνσεων. 

Στον Υπουργό των Οικονομικών αναθέτουμε τη δημο¬ 
σίευση και εκτέλεση του παρόντος Διατάγματος. 

Αθήνα, 14 Ιουνίου 1996 

Οδηγίες για δημοσιεύματα Α.Ε.-Ε.Π.Ε. 

5248785 

Διοικητήριο Τ.Κ. 454 44 

(0651) 

21901 

Εγγραφή Συνδρομητών Φ.Ε.Κ. και 


ΚΟΜΟΤΗΝΗ 

(0531) 

22637 

αποστολή Φ.Ε.Κ. με πληρωμή μέσω Δ.Ο.Υ. 

5248320 

Δημοκρατίας 1 Τ.Κ. 691 00 

26522 

ΤΙΜΗ ΦΥΛΛΩΝ 

Μέχρι 16 σελίδες 100 δρχ. 



ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - 

Από 16 σελίδες και άνω προσαύξηση 100 δρχ. ανά βσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 



Κ.Α.Ε. Προϋπολογισμού 

Κ.Α.Ε. εσόδου υπέρ 

Τεύχος 


2531 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 


30.000 δρχ. 

1.500 δρχ. 

Β' (Υπουργικές αποφάσεις κτλ.) 


50.000 » 

2.500 . 


Γ (Διορισμοί, απολύσεις κτλ. Δημ. Υπαλλήλων) 


10.000 · 

500 » 


Δ' (Απαλλοτριώσεις, πολεοδομία κτλ.) 


50.000 · 

2.500 · 


Αναπτυξιακών Πράξεων (Τ.Α.Π.Σ.) 


25.000 » 

1.250 · 


Ν.Π.Δ.Δ. (Διορισμοί κτλ. προσωπικού ΝΠΔΔ) 


10.000 · 

500 · 


Παράρτημα (Πίνακες επιτυχόντων διαγωνισμών) 


5.000 · 

250 » 


Δελτίο Βιομηχανικής Ιδιοκτησίας (Δ.Ε.Β.Ι.) 


10.000 · 

500 · 


Ανωτάτου Ειδικού Δικαστηρίου (Α.Ε.Δ.) 


3.000 · 

150 · 


Ανωνύμων Εταιρειών & Ε.Π.Ε. 


150.000 · 

7.500 . 


Προκηρύξεων Α.Σ.Ε.Π. 


10.000 · 

500 · 


ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 . 

6.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού, μπορούν να στέλνουν το ποσό του ΤΑΠΕΤ μαζί με το ποσό της συνδρομής. 


* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουαρίου και λήγει την 31 η Δεκεμβρίου του ίδιου χρόνου. Δεν εγγρά- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες κοινού λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













